คำนำ

กระบวนการติดตามและประเมินผลแผนพัฒนาท้องถิ่น เป็นเครื่องมือที่สำคัญสำหรับผู้บริหารที่จะได้ทราบถึงผลการปฏิบัติงานในช่วงเวลาที่ผ่านมา เพื่อวัดผลการดำเนินงานว่าสามารถปฏิบัติงานได้บรรลุตามเป้าหมายและวัตถุประสงค์ของการพัฒนาหรือไม่ สำหรับใช้เป็นแนวทางในการวางแผนการพัฒนาในอนาคตสำหรับการติดตามและประเมินผลแผนพัฒนาสามปี (พ.ศ. 2560 – 2562) ขององค์การบริหารส่วนตำบล กุดชุมแสงเป็นการติดตามผลการปฏิบัติงานในช่วงปีงบประมาณ 2560 (1 ตุลาคม 2559 – 30 กันยายน 2560) โดยดำเนินการติดตามและประเมินผลแผนพัฒนาตามยุทธศาสตร์การพัฒนา ซึ่งแบ่งออกเป็น 7 ด้าน เพื่อวัดผลการดำเนินงานว่าสามารถปฏิบัติงานได้บรรลุวัตถุประสงค์และเป้าหมายตามแผนพัฒนาที่ตั้งไว้หรือไม่ อย่างไร และจัดทำรายงานผลเสนอผู้บริหารเพื่อใช้เป็นแนวทางในการวางแผนพัฒนาองค์การบริหารส่วนตำบลในปีต่อไป

การจัดทำรายงานการติดตามและประเมินผลแผนพัฒนาสามปี (พ.ศ. 2560 – 2562) ขององค์การบริหาร ส่วนตำบลกุดชุมแสงฉบับนี้ ได้รับความร่วมมือเป็นอย่างดีจากทุกภาคส่วนที่ให้ความอนุเคราะห์ข้อมูล จนทำให้การดำเนินงานสำเร็จลุล่วงไปได้ด้วยดีและหวังเป็นอย่างยิ่งว่ารายงานฉบับนี้จะเป็นประโยชน์สำหรับ คณะผู้บริหารสมาชิกสภาองค์การบริหารส่วนตำบล ส่วนราชการและผู้ที่เกี่ยวข้อง เพื่อใช้เป็นข้อมูลในการวิเคราะห์ตัดสินใจบริหารจัดการและกำหนดทิศทางการพัฒนาได้อย่างมีประสิทธิภาพและส่งผลให้ท้องถิ่นมีการพัฒนาอย่างแท้จริง

งานนโยบายและแผน

องค์การบริหารส่วนตำบลกุดชุมแสง